Lesersbrief: Regstellende aksie is uitgedien, het geen bestaansreg meerFrik Lotz. Foto: Verskaf. Frik Lotz van Sasolburg skryf: Regstellende aksie benadeel baie wit mense en al meer bruin mense en Indiërs word ook negatief daardeur geraak. Geweldig baie mense het hul tasse gepak en oorsee gegaan omdat hulle nie hier werk kry nie en geen toekoms vir hulself of hul kinders sien nie. Sodoende het baie kennis verlore gegaan vir die land. Dit gaan juis beroerd by munisipaliteite omdat daar nie meer kundige mense aangestel word nie, maar eerder diegene wat bevoordeel word deur regstellende aksie. Dit alles lei tot swak dienslewering en munisipaliteite wat nie behoorlik kan funksioneer nie. Die beste persoon moet tog aangestel word vir ŉ pos, of hoe? In Suid-Afrika werk dit egter nie so nie en dis hoekom ons land in so ŉ benarde posisie is. Nee wat, regstellende aksie se rakleeftyd het verstryk en moet heeltemal afgeskaf word.